stanford-oval/wikipedia huggingface dataset:
รายพระนามและชื่อผู้ได้รับพระราชทาน ม.จ.ก.

เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (The Most Illustrious Order of the Royal House of Chakri) มีอักษรย่อว่า ม.จ.ก. มีพระมหากษัตริย์ทรงเป็นประธานเครื่องขัตติยราชอิสริยาภรณ์และทรงไว้ซึ่งพระราชอำนาจที่จะพระราชทานและเรียกคืนเครื่องขัตติยราชอิสริยาภรณ์นี้ได้ ปัจจุบัน เครื่องขัตติยราชอิสริยาภรณ์มีจำนวน 25 สำรับ สำหรับพระมหากษัตริย์ 1 สำรับ สมเด็จพระบรมราชินี 1 สำรับ และพระราชทานแก่พระบรมวงศานุวงศ์ที่สืบเนื่องโดยตรงในพระบาทสมเด็จพระพุทธยอดฟ้าจุฬาโลกมหาราชหรือผู้ซึ่งพระบรมวงศานุวงศ์ดังกล่าวได้เสกสมรสด้วยอีก 23 สำหรับ นอกจากนี้ ยังสามารถพระราชทานแก่ประมุขของต่างประเทศซึ่งไม่นับรวมใน 25 สำรับอีกด้วย โดยมีพระนามผู้ที่ได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ เช่น
พระราชวงศ์ไทย

ผู้ได้รับถวายหรือรับพระราชทาน ม.จ.ก. ที่ยังทรงพระชนม์
พระเจ้าประเทศราช

| วันที่ | ประเทศราช | พระนาม / นาม | อ้างอิง |
| --- | --- | --- | --- |
| 16 พฤศจิกายน พ.ศ. 2436 | นครเชียงใหม่ | พระเจ้าอินทวิชยานนท์ |  |
วัดจอมสวรรค์

วัดจอมสวรรค์ หรือวัดจองเหนือ เป็นวัดโบราณในจังหวัดแพร่ สร้างโดยชาวพม่าและไทใหญ่ อยู่ในป่ารกครึ้ม ต่อมาพ่อเฒ่ากันตีและนายฮ้อยคำ พ่อค้าชาวไทใหญ่ได้เดินทางมาพบและเกิดความเลื่อมใสจึงได้บูรณะ โดยได้รับการสนับสนุนจากชาวไทใหญ่ในจังหวัดแพร่ และได้อพยพมาอยู่เป็นหมู่บ้านเรียกว่าหมู่บ้านใหม่ ในสมัยเจ้าหลวงพิมพิสารเมื่อ พ.ศ. 2415 นายจองนั่นตาเป็นผู้เข้ามาสร้างเพิ่มเติมจนสำเร็จ และสร้างเจดีย์แบบพม่าไว้
รายชื่อแม่น้ำในประเทศลาว

รายชื่อต่อไปนี้เป็นแม่น้ำในประเทศลาว
South China Sea

แม่โขง
แม่น้ำเซกอง
แม่น้ำเซคะหมาน
Tonle Repou
แม่น้ำดอน
แม่น้ำเซบังเฮียง
แม่น้ำเซโปน (Xepon River)
Noy River
แม่น้ำเซบั้งไฟ
Nam Hinboun
Nam Pakan
แม่น้ำเทิน (Kading River)
Nam Ngiap
แม่น้ำงึม
Nam Lik
แม่น้ำซอ
แม่น้ำเหือง
Nam Xuang
แม่น้ำอู
Nam Phak
แม่น้ำแบ่ง
แม่น้ำทา
แม่น้ำซัน
อ่าวตังเกีย

แม่น้ำมา
แม่น้ำซัม
Hèt River
แม่น้ำคาน
Nam Neun
วัดจอมสุดาราม

13°46′33″N 100°31′38″E﻿ / ﻿13.775698°N 100.527338°E﻿ / 13.775698; 100.527338
| วัดจอมสุดาราม |
| --- | --- |


ชื่อสามัญ: วัดจอมสุดาราม, วัดไพรงาม
ที่ตั้ง: เลขที่ 1516 ซอยวัดจอมสุดาราม ถนนนครไชยศรี แขวงถนนนครไชยศรี เขตดุสิต กรุงเทพมหานคร 10300
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อโพธิ์
 สถานีย่อยพระพุทธศาสนา
วัดจอมสุดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร
วัดจอมสุดารามสร้างขึ้นเมื่อประมาณ พ.ศ. 2390 เป็นพระตำหนักของพระเจ้าราชวรวงศ์เธอ พระองค์เจ้าดาราวดี ซึ่งพระเจ้าราชวรวงศ์เธอ เจ้าฟ้าอิศราพงศ์ พระราชทานให้สร้างวัด แต่ชาวบ้านนิยมเรียกอีกชื่อหนึ่งว่า วัดไพรงาม เมื่อพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินมาถวายผ้าพระกฐินจึงทรงพระกรุณาโปรดเกล้าโปรดกระหม่อมพระราชทานนามวัดใหม่ว่า "วัดจอมสุดาราม" เป็นพระเกียรติแก่พระเจ้าราชวรวงศ์เธอ พระองค์เจ้าดาราวดี และพระราชทานวิสุงคามสีมาเมื่อ พ.ศ. 2404 ได้รับการขึ้นทะเบียนเป็นโบราณสถานอย่างเป็นทางการเมื่อวันที่ 13 กันยายน พ.ศ. 2539
อาคารเสนาสนะประกอบด้วยพระอุโบสถ มีลักษณะเป็นทางศิลปะสถาปัตยกรรมอาคารก่ออิฐถือปูน มีลวดลายปูนปั้นประดับที่บริเวณหน้าบันของประตูทางเข้าที่ผนัง และเพดาน ภายในพระอุโบสถมีภาพจิตรกรรมฝาผนัง ภายนอกพระอุโบสถมีใบเสมาคู่ เจดีย์ย่อมุมไม้สิบสอง และตุ๊กตาสิงห์ของจีนทำจากหินอยู่เป็นระยะ ๆ ล้อมรอบด้วยกำแพงแก้ว นอกจากนี้ยังมีพระพุทธรูปศิลาสมัยสุโขทัย เรียกกันโดยทั่วไปว่า หลวงพ่อโพธิ์ อาคารเสนาสนะอื่น ๆ ได้แก่ วิหาร รอยพระพุทธบาท หอระฆัง และศาลาท่าน้ำ
วอลเลย์บอลชายชิงแชมป์นอร์เซกา 1969

| รายละเอียด |
| --- | --- |
ประเทศเจ้าภาพ:  เม็กซิโก
วันที่: 2–7 สิงหาคม
ทีม: 8
ชนะเลิศ:  คิวบา (สมัยที่ 1st)
← ก่อนหน้าถัดไป →
วอลเลย์บอลชายชิงแชมป์นอร์เซกา 1969 (1969 Men's NORCECA Volleyball Championship) เป็นครั้งแรกของการแข่งขัน ระหว่างวันที่ 2–7 สิงหาคม ณ เม็กซิโกซิตี, เม็กซิโก
อันดับการแข่งขัน

| อันดับ | ทีม |
| --- | --- |
1 !:  คิวบา
2 !:  เม็กซิโก
3 !:  สหรัฐ
4:  แคนาดา
5:  เฮติ
6:  ปวยร์โตรีโก
7:  ปานามา
8:  กัวเตมาลา

| --- | --- |
: ผ่านการคัดเลือกเข้าแข่งขัน วอลเลย์บอลชายชิงแชมป์โลก 1970
ฤดูหนาวในประเทศไทย พ.ศ. 2558–2559

| --- | --- |
อุณหภูมิต่ำสุดวันที่ 25 มกราคม 2559 เวลา 07:00 น.
ฤดูหนาวทางอุตุนิยมวิทยา: 22 ตุลาคม – 2 มีนาคม
 2557–2558  2558–2559  2559–2560 
เมื่อวันที่ 26 ตุลาคม 2558 กรมอุตุนิยมวิทยาออกประกาศเริ่มต้นฤดูหนาวอย่างเป็นทางการในประเทศไทย เมื่อวันที่ 22 ตุลาคม พ.ศ. 2558 เนื่องจากลมระดับล่างเปลี่ยนเป็นลมตะวันออกและตะวันออกเฉียงเหนือ และลมชั้นบนเปลี่ยนเป็นลมตะวันตก รวมถึงอุณหภูมิในภาคเหนือและตะวันออกเฉียงเหนือมีอุณหภูมิต่ำสุดอยู่ในเกณฑ์อากาศเย็นโดยทั่วไป
มีข่าวลือว่าจะมีหิมะตก แต่กรมอุตุนิยมวิทยาปฏิเสธข่าวนี้ วันที่ 25–27 มกราคม กรมอุตุนิยมวิทยาคาดหมายอุณหภูมิต่ำสุดเฉลี่ย 6–14 °ซ ในภาคเหนือ ถือว่าหนาวที่สุดในรอบ 15 ปี อุณหภูมิต่ำสุดวัดได้ที่ภูชี้ฟ้า วัดได้ -3 องศาเซลเซียส
วันที่ 4 มีนาคม 2559 กรมอุตุนิยมวิทยาออกประกาศการเข้าสู่ฤดูร้อนของประเทศไทย โดยระบุว่าเมื่อวันที่ 2 มีนาคม 2559 ประเทศไทยได้สิ้นสุดฤดูหนาวและเข้าสู่ฤดูร้อนแล้ว เนื่องจากลมตะวันออกเฉียงใต้ได้พัดปกคลุมต่อเนื่อง และอุณหภูมิสูงสุดสูงขึ้น มีอากาศร้อนในตอนกลางวัน จึงถือว่าเป็นการเข้าสู่ฤดูร้อนของประเทศไทย
การพยากรณ์ฤดูกาล

วันที่ 24 พฤศจิกายน พ.ศ. 2558 กรมอุตุนิยมวิทยาได้ออกประกาศ การคาดหมายลักษณะอากาศช่วงฤดูหนาวของประเทศไทย พ.ศ. 2558–2559 คาดหมายว่าปีนี้ประเทศไทยตอนบนจะมีอุณหภูมิต่ำสุดเฉลี่ยใกล้เคียงปีที่แล้ว โดยช่วงที่อากาศเย็นที่สุดจะอยู่ในช่วงครึ่งหลังของเดือนธันวาคม ถึงปลายเดือนมกราคม สำหรับบนยอดดอย ยอดภู รวมถึงเทือกเขาจะมีอากาศหนาว และมีน้ำค้างแข็งเกิดขึ้นได้ ส่วนในภาคใต้ จะมีอากาศเย็นเป็นช่วง ๆ และในช่วงเดือนธันวาคมถึงมกราคมจะมีฝนตก และมีฝนตกหนักมากเป็นบางพื้นที่ อาจมีสภาวะน้ำมากและน้ำท่วมได้ในบางพื้นที่
| ภาค | ภาค | ธันวาคม 2558 | มกราคม 2559 | กุมภาพันธ์ 2559> ครึ่งแรก | กุมภาพันธ์ 2559> ครึ่งหลัง |
| --- | --- | --- | --- | --- | --- |
| ภาคเหนือ | ตอนบน | 15–17°ซ | 15–17°ซ | 17–19°ซ | 19–21°ซ |
| ภาคเหนือ | ตอนล่าง | 17–19°ซ | 17-19°ซ | 18–20°ซ | 21–23°ซ |
| ภาคตะวันออกเฉียงเหนือ | ตอนบน | 16-18°ซ | 16–18°ซ | 18–20°ซ | 19-21°ซ |
| ภาคตะวันออกเฉียงเหนือ | ตอนล่าง | 18–20°ซ | 18–20°ซ | 20–22°ซ | 21–23°ซ |
| ภาคกลาง | ภาคกลาง | 20–22°ซ | 20–22°ซ | 21–23°ซ | 23–25°ซ |
| ภาคตะวันออก | ภาคตะวันออก | 21–23°ซ | 21–23°ซ | 21–23°ซ | 23–25°ซ |
| ภาคใต้ | ฝั่งตะวันออก | 22–24°ซ | 22–24°ซ | 22–24°ซ | 22–24°ซ |
| ภาคใต้ | ฝั่งตะวันตก | 23–25°ซ | 22–24°ซ | 23–25°ซ | 23–25°ซ |
| กรุงเทพมหานครและปริมณฑล | กรุงเทพมหานครและปริมณฑล | 22–24°ซ | 22–24°ซ | 23–25°ซ | 25–27°ซ |
เหตุการณ์ > เดือนตุลาคม

วันที่ 22 ตุลาคม กรมอุตุนิยมวิทยา ออกประกาศเริ่มต้นฤดูหนาวอย่างเป็นทางการ
เหตุการณ์ > เดือนธันวาคม

วันที่ 16 ธันวาคม กรมอุตุนิยมวิทยา ออกประกาศ เรื่อง อากาศหนาวเย็นในประเทศไทยตอนบนและคลื่นลมแรงในอ่าวไทย ฉบับที่ 1 โดยระบุว่าบริเวณความกดอากาศสูงกำลังแรงจากประเทศจีนได้ปกคลุมบริเวณประเทศไทยตอนบน โดยจะส่งผลให้ภาคอิสานมีอุณหภูมิลดลง 4–7 องศาเซลเซียส และในภาคอื่น ๆ จะลดลง 3–5 องศาเซลเซียส
เหตุการณ์ > เดือนมกราคม

วันที่ 17 มกราคม บริเวณความกดอากาศสูงกำลังอ่อนจากประเทศจีนเข้าปกคลุมประเทศเวียดนาม และทะเลจีนใต้ ประกอบกับมีลมตะวันออกเฉียงใต้นำความชื้นจากทะเลจีนใต้และอ่าวไทย พัดปกคลุมภาคตะวันออกเฉียงเหนือตอนล่าง ภาคกลาง ภาคตะวันออก และภาคใต้ ทำให้เกิดฝนตก
วันที่ 22 มกราคม เมื่อเวลา 17:00 น. กรมอุตุนิยมวิทยาออกประกาศเตือนภัย เรื่อง อากาศแปรปรวนบริเวณประเทศไทยตอนบนและคลื่นลมแรงบริเวณอ่าวไทย ฉบับที่ 5 โดยระบุคาดว่าบริเวณความกดอากาศสูงจากประเทศจีนจะลงมาปกคลุมภาคตะวันออกเฉียงเหนือ โดยจะทำให้ประเทศไทยตอนบนมีอากาศแปรปรวน มีฝนฟ้าคะนองในระยะแรก และหลังจากนั้นอุณหภูมิจะลดลง 6–10 องศาเซลเซียสอย่างรวดเร็ว
และในวันที่ 25–26 มกราคม จะมีคลื่นกระแสลมฝ่ายตะวันตกพัดเข้ามาปกคลุมภาคเหนือและภาคตะวันออกเฉียงเหนือ ทำให้พื้นที่ดังกล่าวยังคงมีอากาศเย็นต่อเนื่อง รวมถึงยังมีการออกมาชี้แจงข่าวที่มีการส่งต่อกันในเครือข่ายสังคม ว่าประเทศไทยมีโอกาสเกิดหิมะตกบริเวณบนดอยสูง โดยอธิบดีกรมอุตุนิยมวิทยาปฏิเสธข่าวนี้
วันที่ 23 มกราคม บริเวณความกดอากาศสูงกำลังแรงประเทศจีนได้แผ่ลงมาปกคลุมถึงภาคตะวันออกเฉียงเหนือตอนบน และจะเข้าปกคลุมประเทศไทยตอนบน ซึ่งจะทำให้อากาศแปรปรวน มีฝนฟ้าคะนองและลมแรง จากนั้นอากาศจะเย็นลง ขณะที่กรมป้องกันและบรรเทาสาธารณภัย ได้ส่งหนังสือไปยังผู้ว่าราชการจังหวัด 37 จังหวัด ทางภาคตะวันออกเฉียงเหนือ ภาคเหนือ และภาคกลางตอนบน ให้เตรียมรับมืออันตรายจากอากาศแปรปรวน
วันที่ 24 มกราคม บริเวณความกดอากาศสูงกำลังแรงประเทศจีนได้แผ่ลงมาปกคลุมถึงภาคตะวันออกเฉียงเหนือโดยที่จังหวัดนครพนม สถานีตรวจวัดอุณหภูมิของสถานีอุตุนิยมวิทยานครพนม สามารถวัดอุณหภูมิต่ำสุดได้ 12–14 องศาเซลเซียส
วันที่ 25 มกราคม บริเวณความกดอากาศสูงยังปกคลุมประเทศไทย ทำให้มีอากาศแปรปรวน มีฝนฟ้าคะนอง และมีลมแรงเกิดขึ้น โดยที่ภูชี้ฟ้า จังหวัดเชียงราย วัดอุณหภูมิต่ำสุดในตอนเช้าได้ -3 องศาเซลเซียส ขณะที่อุทยานแห่งชาติเขาใหญ่ บริเวณจังหวัดปราจีนบุรี วัดอุณหภูมิต่ำสุดได้ 10 องศาเซลเซียส และที่จังหวัดสกลนคร วัดอุณหภูมิต่ำสุดได้ 8 องศาเซลเซียส ซึ่งถือว่าหนาวที่สุดในรอบ 15 ปี
ส่วนกรุงเทพมหานคร กรมอุตุนิยมวิทยารายงานว่าตรวจวัดอุณหภูมิที่สนามบินดอนเมืองได้ 15.3 องศาเซลเซียส ซึ่งถือว่าอุณหภูมิลดต่ำกว่า 20 องศาเซลเซียสครั้งแรกในรอบ 10 ปี
วันที่ 26 มกราคม บริเวณความกดอากาศสูงเริ่มอ่อนกำลังลง ทำให้เกิดหมอกในตอนเช้า และอุณหภูมิสูงขึ้น ส่วนคลื่นกระแสลมฝ่ายตะวันตกได้เคลื่อนเข้าปกคลุมภาคเหนือและภาคตะวันออกเฉียงเหนือตอนบน จึงทำให้บริเวณดังกล่าวมีอากาศเย็นต่อเนื่อง
วันที่ 27 มกราคม กรมอุตุนิยมวิทยา ออกประกาศเกี่ยวกับอากาศแปรปรวนบริเวณประเทศไทยตอนบนและคลื่นลมแรงบริเวณอ่าวไทย ฉบับสุดท้าย โดยระบุว่าความกดอากาศสูงที่ปกคลุมประเทศไทยได้อ่อนกำลังลง ทำให้ประเทศไทยตอนบนมีอุณหภูมิสูงขึ้น ส่วนภาคเหนือและภาคตะวันออกเฉียงเหนือจะยังคงมีอากาศหนาวเย็นต่อไปจนถึงวันที่ 29 มกราคม เนื่องจากกระแสลมฝ่ายตะวันตก
เหตุการณ์ > เดือนกุมภาพันธ์

วันที่ 4 กุมภาพันธ์ กรมอุตุนิยมวิทยาได้ออกประกาศ อากาศหนาวเย็นบริเวณประเทศไทยตอนบนและคลื่นลมแรงบริเวณอ่าวไทย ฉบับแรก โดยระบุว่าความกดอากาศสูงกำลังค่อนข้างแรง จะแผ่เสริมลงมาปกคลุมประเทศไทยตอนบน ในวันที่ 6–8 กุมภาพันธ์ โดยจะทำให้อุณหภูมิลดลง 3–6 องศาเซลเซียส ส่วนบริเวณภาคใต้จะมีฝนตก
วันที่ 5 กุมภาพันธ์ เวลา 17:00 กรมอุตุนิยมวิทยาออกประกาศฉบับที่ 4 โดยระบุว่า ความกดอากาศสูงได้แผ่ลงมาปกคลุมถึงประเทศเวียดนามตอนบนแล้ว และคาดว่าจะเข้าปกคลุมประเทศไทยตอนบนในคืนวันเดียวกัน
วันที่ 6 กุมภาพันธ์ ความกดอากาศสูงแผ่ลงมาปกคลุมภาคตะวันออกเฉียงเหนือ ซึ่งกรมอุตุนิยมวิทยาคาดการณ์ว่าความกดอากาศสูงจะแผ่ลงมาปกคลุมประเทศไทยตอนบน ถึงวันที่ 8 กุมภาพันธ์ โดยจะมีอุณหภูมิลดลง 4–6 องศาเซลเซียส และมีลมแรง
วันที่ 7 กุมภาพันธ์ กรมอุตุนิยมวิทยา ออกประกาศเป็นฉบับที่ 13 โดยระบุว่า ความกดอากาศสูงยังปกคลุมอยู่เหนือประเทศไทย
วันที่ 8 กุมภาพันธ์ ความกดอากาศสูงที่ปกคลุมอยู่บริเวณประเทศไทยมีกำลังอ่อนลง แต่อุณหภูมิยังสามารถลดลงได้อีก 2–4 องศาเซลเซียส โดยที่ภูทับเบิก สามารถวัดอุณหภูมิได้ต่ำสุดประมาณ 3 องศาเซลเซียส
วันที่ 9 กุมภาพันธ์ กรมอุตุนิยมวิทยา ออกประกาศ อากาศหนาวเย็นบริเวณประเทศไทยตอนบนและคลื่นลมแรงบริเวณอ่าวไทย เป็นฉบับสุดท้าย โดยระบุว่าความกดอากาศสูงได้อ่อนกำลังลง โดยจะทำให้บริเวณอื่น ๆ ยกเว้นภาคเหนือ มีอุณหภูมิสูงขึ้น และทำให้คลื่นลมในอ่าวไทยมีกำลังอ่อนลงด้วย
วันที่ 10 กุมภาพันธ์ ที่อุทยานแห่งชาติดอยอินทนนท์ บริเวณจุดชมวิวกิ่วแม่ปาน สามารถวัดอุณหภูมิต่ำสุดได้ 0 องศาเซลเซียส ส่วนอุปกรณ์วัดอุณหภูมิดิจิทัลสามารถวัดได้ 4 องศาเซลเซียส และยังมีการพบเหมยขาบ บริเวณกิโลเมตรที่ 45 รวมทั้งหน้าที่ทำการอุทยานแห่งชาติดอยอินทนนท์ด้วย ขณะที่ภูหินร่องกล้า สามารถวัดอุณหภูมิยอดหญ้าได้ -2 องศาเซลเซียส มีการพบน้ำค้างแข็งเกาะตามยอดหญ้าและหลังคาบ้าน อากาศที่หนาวเย็นยังส่งผลกระทบกับสัตว์เลี้ยงในหลายจังหวัดทางภาคเหนือ
วันที่ 24 กุมภาพันธ์ กรมอุตุนิยมวิทยาออกประกาศ อากาศหนาวเย็นบริเวณประเทศไทยตอนบนและคลื่นลมแรงบริเวณอ่าวไทย ฉบับที่ 1 โดยระบุว่าความกดอากาศสูงได้ปกคลุมอยู่บริเวณภาคตะวันออกเฉียงเหนือตอนบน และทะเลจีนใต้ และคาดว่าจะแผ่ลงมาปกคลุมประเทศไทยตอนบน โดยกรมอุตุนิยมวิทยาคาดการณ์ว่า อุณหภูมิจะลดลง 6–8 องศาเซลเซียสในภาคตะวันออกเฉียงเหนือ และ 4–8 องศาเซลเซียสในภาคเหนือ ภาคกลางและภาคตะวันออก โดยจะเกิดขึ้นหลังจากเกิดฝนฟ้าคะนองในระยะแรก และลมมรสุมมีกำลังแรงขึ้นทำให้คลื่นลมในอ่าวไทยตอนล่าง มีคลื่นสูง 2–4 เมตร
วันที่ 25 กุมภาพันธ์  ความกดอากาศสูงกำลังแรงปกคลุมบริเวณประเทศไทยตอนบน
วันที่ 26 กุมภาพันธ์ กรมอุตุนิยมวิทยาออกประกาศฉบับที่ 8 คาดการณ์ว่าความกดอากาศสูงจะปกคลุมเหนือประเทศไทยตอนบนถึงวันที่ 28 กุมภาพันธ์
วันที่ 27 กุมภาพันธ์ บริเวณความกดอากาศสูงยังคงปกคลุมประเทศไทยตอนบน โดยกรมอุตุนิยมวิทยาคาดว่าอุณหภูมิจะลดลงอีก 2–4 องศาเซลเซียส
วันที่ 28 กุมภาพันธ์ ความกดอากาศสูงกำลังแรงยังปกคลุมอยู่บริเวณประเทศไทยและทะเลจีนใต้ และลมฝ่ายตะวันตกระดับบนพัดปกคลุมภาคเหนือตอนบน ทำให้มีอากาศหนาวเย็นและมีลมแรง
วันที่ 29 กุมภาพันธ์ ความกดอากาศสูงระลอกใหม่จะประเทศจีนได้แผ่ลงมาปกคลุมประเทศจีนตอนใต้
เหตุการณ์ > เดือนมีนาคม

วันที่ 1 มีนาคม กรมอุตุนิยมวิทยาออกประกาศฉบับสุดท้ายเกี่ยวกับอากาศหนาวเย็นบริเวณประเทศไทยตอนบนและคลื่นลมแรงบริเวณอ่าวไทย โดยระบุว่า ความกดอากาศสูงระลอกใหม่จากประเทศจีนได้แผ่ลงมาปกคลุมประเทศจีนตอนใต้ และคาดว่าจะลงมาปกคลุมภาคตะวันออกเฉียงเหนือ และจะปกคลุมถึงวันที่ 2 มีนาคม โดยกรมอุตุนิยมวิทยาคาดการณ์ว่าอุณหภูมิจะลดลง 2–4 องศาเซลเซียสในภาคเหนือ ส่วนภาคตะวันออกเฉียงเหนือ ภาคตะวันออก และภาคกลางจะลดลง 1–3 องศาเซลเซียสในภากลาง
วันที่ 4 มีนาคม กรมอุตุนิยมวิทยา ออกประกาศสิ้นสุดฤดูหนาวอย่างเป็นทางการ
แหล่งอ้างอิงภายนอก

กรมอุตุนิยมวิทยา
ประกาศกรมอุตุนิยมวิทยา
วัดจอมทองธรรมคุณ

| วัดจอมทองธรรมคุณ |
| --- | --- |

ชื่อสามัญ: วัดจอมทองธรรมคุณ, วัดจอมทอง, วัดบ้านหนองเข็ง, วัดกำทองธรรมคุณ
ที่ตั้ง: ตำบลหอคำ อำเภอเมืองบึงกาฬ จังหวัดบึงกาฬ
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจอมทองธรรมคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหอคำ อำเภอเมืองบึงกาฬ จังหวัดบึงกาฬ ที่ดินตั้งวัดมีเนื้อที่ 4 ไร่
วัดจอมทองธรรมคุณตั้งวัดเมื่อวันที่ 7 มกราคม พ.ศ. 2422 ชาวบ้านเรียกว่า วัดบ้านหนองเข็ง สร้างโดยหลวงพ่อพรมวิเศษ พร้อมบุตรหลานร่วมกับและชาวบ้านมีจิตศรัทธาสร้างวัด เดิมชื่อ วัดจอมทอง จนเมื่อ พ.ศ. 2486 ได้เปลี่ยนชื่อมาเป็น "วัดจอมทองธรรมคุณ" ได้รับพระราชทานวิสุงคามสีมาเมื่อ พ.ศ. 2430 เขตวิสุงคามสีมา กว้าง 4 เมตร ยาว 10 เมตร
วัดมีอาคารที่ขึ้นเป็นโบราณสถาน 1 รายการ คือ สิมเป็นอาคารรูปทรงสี่เหลี่ยมผืนผ้า ขนาดกว้าง 5.8 เมตร ยาว 8.5 เมตร ภายในเป็นอาคารขนาด 2 ห้อง มีทางเข้าเฉพาะด้านหน้าเพียงด้านเดียว และมีระเบียงโถงด้านหน้า 1 ห้อง ตกแต่งซุ้มด้านบนเป็นวงโค้ง หลังคาของเดิมมุงด้วยกระเบื้องดินขอ ภายในประดิษฐานพระพุทธรูปปูนปั้นศิลปะแบบพื้นบ้าน ด้านในเคยมีฮูปแต้ม (จิตรกรรมฝาผนัง) เรื่องราวเกี่ยวกับพุทธประวัติตอน ออกบวช รูปเทพพนม รูปหงส์ และรูปแม่พระธรณี ปัจจุบันทาสีทับหมดแล้ว
อาคารเสนาสนะอื่นประกอบด้วยอุโบสถ กว้าง 6 เมตร ยาว 8 เมตร สร้าง พ.ศ. 2466 เป็นอาคารก่ออิฐโบกปูนขาวผสมยางไม้ ศาลาการเปรียญเป็นอาคารไม้ กุฏิสงฆ์ เป็นอาคารไม้และครึ่งตึกครึ่งไม้
ระบบการนำไฟฟ้าหัวใจ

| ระบบนำไฟฟ้าหัวใจ |
| --- | --- |
ระบบนำไฟฟ้าหัวใจ
ระบบนำไฟฟ้าหัวใจ 1-SA node. 2-AV node. 3. Bundle of His. 8. ผนังกั้น
รายละเอียด
ตัวระบุ
ภาษาละติน: systema conducente cordis
MeSH: D006329
TA98: A12.1.06.002
FMA: 9476
อภิธานศัพท์กายวิภาคศาสตร์[แก้ไขบนวิกิสนเทศ]
การนำไฟฟ้าหัวใจที่ปกติทำให้พลังผลักดัน (impulse) ที่สร้างจากปุ่มไซนัสหัวใจห้องบน (Sinaoatrial node) หรือเอสเอโนด (SA node) ของหัวใจแผ่ไปยัง (และกระตุ้น) กล้ามเนื้อหัวใจ ผลของการกระตุ้นทำให้กล้ามเนื้อหัวใจหดตัว การกระตุ้นกล้ามเนื้อหัวใจอย่างเป็นระเบียบนี้ทำให้หัวใจหดตัวได้อย่างมีประสิทธิภาพ และทำให้หัวใจสามารถสูบฉีดเลือดไปทั่วร่างกาย
โครงสร้าง

สัญญาณที่เกิดขึ้นในเอสเอโนดกระตุ้นหัวใจห้องบนให้หดตัวแล้วเดินทางต่อไปยังปุ่มหัวใจห้องบนล่าง (AV node) หลังการหน่วงระยะหนึ่ง สิ่งเร้าถูกนำผ่านบันเดิลออฟฮิส (bundle of His) ไปยังเพอร์คินจีไฟเบอร์ (Purkinje fibers) และเยื่อบุหัวใจที่ปลายหัวใจ และไปยังเยื่อหุ้มหัวใจชั้นในของหัวใจห้องล่างในที่สุด
ในระดับเห็นได้ด้วยกล้องจุลทรรศน์ คลื่นดีโพลาไรเซชัน (depolarization) แผ่ไปยังเซลล์ข้างเคียงโดยแกบจังก์ชัน (gap junction) ซึ่งอยู่ที่อินเตอร์คาเลเต็ดดิสก์ (intercalated disc) หัวใจเป็นอวัยวะที่ทำงานร่วมกัน (functional syncytium) คำว่า "functional syncytium" แตกต่างจาก "true syncytium" ซึ่งเซลล์รวมกัน โดยใช้เยื่อหุ้มเซลล์ร่วมกันดังที่พบในกล้ามเนื้อลาย ในการทำงานร่วมกัน พลังผลักดันไฟฟ้าแผ่อย่างอิสระระหว่างเซลล์ในทุกทิศทาง ฉะนั้นกล้ามเนื้อหัวใจจึงทำงานเป็นหน่วยยืดหดหน่วยเดียว คุณสมบัตินี้ทำให้กล้ามเนื้อหัวใจดีโพลาไรซ์ได้อย่างรวดเร็วพร้อมเพรียงกัน ตามปกติคุณสมบัตินี้จะเป็นข้อดี ทว่าอาจเป็นข้อเสียได้ เพราะสัญญาณไฟฟ้าที่ไม่ถูกต้องอาจแผ่ไปได้เช่นกัน แกบจังก์ชันเหล่านี้สามารถปิดเพื่อแยกเนื้อเยื่อที่ได้รับความเสียหายหรือกำลังตายได้ เช่น ในกล้ามเนื้อหัวใจตายเหตุขาดเลือด
การทำหน้าที่ > กลไกไฟฟ้าเคมี

กล้ามเนื้อหัวใจมีลักษณะและคุณสมบัติเฉพาะคล้ายกับเซลล์ประสาทและกล้ามเนื้อลายบางประการ ลักษณะที่คล้ายเซลล์ประสาทคือ เซลล์กล้ามเนื้อหัวใจหนึ่งมีศักยะเยื่อ (membrane potential) เป็นลบขณะพัก การกระตุ้นเหนือค่าขีดเริ่มเปลี่ยนชักนำให้ช่องไอออนแบบควบคุมด้วยความต่างศักย์ไฟฟ้า (voltage-gated) เปิดออก แล้วแคตไอออนจะเข้ามาในเซลล์ ไอออนประจุบวกเข้าสู่เซลล์ทำให้เกิดลักษณะดีโพลาไรเซชันของศักยะงาน ลักษณะที่คล้ายกล้ามเนื้อลายคือ ดีโพลาไรเซชันทำให้ช่องไอออนแบบควบคุมด้วยความต่างศักย์ไฟฟ้าเปิดออกและ Ca2+ ถูกปล่อยออกมาจากทีทิวบูล (t-tubule) การไหลเข้าของแคลเซียมทำให้มีการปล่อยแคลเซียมที่อาศัยแคลเซียมชักนำ (calcium-induced calcium release) จากซาร์โคพลาสมิกเรติคิวลัม และ Ca2+ อิสระทำให้กล้ามเนื้อหดตัว หลังการหน่วงระยะหนึ่ง ช่องโพแทสเซียมจะเปิดออกอีกครั้งและการไหลออกจากเซลล์ของ K+ ทำให้เกิดรีโพลาไรเซชัน (repolarization) กลับสู่สภาวะพัก
สังเกตว่ามีข้อแตกต่างทางสรีรวิทยาสำคัญระหว่างเซลล์โนดและเซลล์หัวใจห้องล่าง ความแตกต่างเฉพาะในช่องไอออนและกลไกของโพลาไรเซชันทำให้เซลล์เอสเอโนดมีคุณสมบัติเฉพาะ ที่สำคัญที่สุด ดีโพลาไรเซชันพร้อมกันจำเป็นต่อกิจกรรมตัวคุมจังหวะหัวใจของเอสเอโนด
การทำหน้าที่ > ข้อกำหนดการสูบฉีดอย่างมีประสิทธิภาพ

เพื่อให้ประสิทธิภาพการหดตัวและปริมาตรเลือดส่งออกจากหัวใจต่อนาทีสูงสุด ระบบการนำไฟฟ้าหัวใจต้องมี
การหน่วงจากหัวใจห้องบนสู่หัวใจห้องล่างอย่างเพียงพอ เพื่อให้หัวใจห้องบนบีบเลือดลงสู่หัวใจห้องล่างให้หมด การหดตัวพร้อมกันจะทำให้การเติมเลือดนี้ไม่มีประสิทธิภาพและการไหลย้อนกลับ ในการนำไฟฟ้า หัวใจห้องบนจะถูกแยกจากหัวใจห้องล่าง โดยเชื่อมกันเฉพาะผ่านเอวีโนดซึ่งหน่วงสัญญาณเป็นเวลาสั้น ๆ
การหดตัวพร้อมกันของเซลล์หัวใจห้องล่าง หัวใจห้องล่างต้องเพิ่มความดันช่วงหัวใจบีบตัวให้มากที่สุดเพื่อดันเลือดผ่านระบบไหลเวียนโลหิต
การหดตัวของหัวใจห้องล่างเริ่มจากปลายหัวใจ แล้วค่อย ๆ ไล่ขึ้นบนเพื่อขับเลือดออกสู่หลอดเลือดแดงใหญ่ การหดตัวซึ่งบีบเลือดสู่ทางออกจะมีประสิทธิภาพกว่าการบีบตัวจากทุกทิศทาง แม้ว่าสิ่งเร้าหัวใจห้องล่างจะกำเนิดจากเอวีโนดในผนังกั้นหัวใจห้องบนกับหัวใจห้องล่าง ก็จะมีบันเดิลออฟฮิสนำสัญญาณไปยังปลายหัวใจก่อน
ดีโพลาไรเซชันแผ่ไปทั่วทั้งกล้ามเนื้อหัวใจอย่างรวดเร็ว เซลล์หัวใจห้องล่างหดตัวแทบพร้อมกัน
ศักยะงานของกล้ามเนื้อหัวใจคงอยู่นานกว่าปกติ ซึ่งป้องกันการคลายตัวก่อนจังหวะ โดยรักษาการหดตัวเริ่มแรกกระทั่งกล้ามเนื้อหัวใจทั้งหมดมีเวลาดีโพลาไรซ์และหดตัว
การไม่มีการชักเกร็ง หลังหดตัว หัวใจต้องคลายตัวเพื่อเติมเลือดอีกครั้ง การหดตัวค้างของหัวใจโดยไม่มีการคลายตัวร้ายแรงถึงชีวิต และป้องกันได้โดยการทำให้บางช่องไอออนหมดฤทธิ์ชั่วคราว
ดีโพลาไรเซชันและอีเคจี > เอสเอโนด: พีเวฟ

ภายใต้สภาพปกติ เอสเอโนดสร้างกิจกรรมไฟฟ้าขึ้นเอง เป็นตัวคุมจังหวะหัวใจทางสรีรวิทยา พลังผลักดันไฟฟ้าแผ่ไปทั่วหัวใจห้องบนขวา และผ่านบัคมันนส์บันเดิล (Bachmann's bundle) ไปยังหัวใจห้องบนซ้าย กระตุ้นให้กล้ามเนื้อหัวใจห้องบนหดตัว การนำพลังผลักดันไฟฟ้าทั่วหัวใจห้องบนปรากฏบนอีซีจีเป็นคลื่น P
ขณะที่กิจกรรมไฟฟ้าแพร่ไปทั่วหัวใจห้องบน ก็เดินทางผ่านช่องทางพิเศษเรียกว่า อินเตอร์โนดอลแทร็ก (internodal tract) จากเอสเอโนดไปยังเอวีโนด
ดีโพลาไรเซชันและอีเคจี > เอวีโนด/บันเดิล: พีอาร์อินเตอร์วอล

เอวีโนดทำหน้าที่เป็นตัวหน่วงสำคัญในระบบนำไฟฟ้า หากไม่มีการหน่วงนี้ หัวใจห้องบนและหัวใจห้องล่างจะหดตัวพร้อมกัน และเลือดจะไม่ไหลจากหัวใจห้องบนไปยังหัวใจห้องล่างอย่างมีประสิทธิภาพ การหน่วงในเอวีโนดนี้เป็นส่วนใหญ่ของระยะ PR (PR segment) ในอีซีจี และรีโพลาไรเซชันของหัวใจห้องบนบางส่วนแสดงเป็นระยะ PR
ส่วนปลายของเอวีโนด เรียก บันเดิลออฟฮิส บันเดิลออฟฮิสแยกออกเป็นสองสาขาในผนังกั้นระหว่างหัวใจห้องล่าง สายซ้ายจะกระตุ้นหัวใจห้องล่างซ้าย ขณะที่สายขวาจะกระตุ้นหัวใจห้องล่างขวา สายซ้ายสั้นกว่า โดยแยกเป็นมัดหน้าซ้ายและมัดหลังซ้าย มัดหลังซ้ายค่อนข้างสั้นและกว้าง ด้วยหลอดเลือดหล่อเลี้ยง (blood supply) คู่ ทำให้ส่วนนี้ทนทานต่อความเสียหายจากการขาดเลือดเฉพาะที่เป็นพิเศษ มัดหลังซ้ายส่งผ่านพลังผลักดันไปยังกล้ามเนื้อพาพิลลารี (papillary muscle) ทำให้ลิ้นไมทรัลปิด เนื่องจากมัดหลังซ้ายสั้นกว่าและกว้างกว่ามัดทางขวา พลังผลักดันจึงไปถึงกล้ามเนื้อพาพิลลารีก่อนดีโพลาไรเซชัน และการหดตัวของกล้ามเนื้อหัวใจห้องล่างซ้ายตามลำดับ เหตุนี้ทำให้คอร์ดีเท็นดินี (chordae tendinae) อัดแรงก่อน (pre-tensioning) คือ เพิ่มความต้านทานต่อการไหลผ่านลิ้นไมทรัลระหว่างการหดตัวของหัวใจห้องล่างซ้าย
ดีโพลาไรเซชันและอีเคจี > เพอร์คินจีไฟเบอร์/กล้ามเนื้อหัวใจห้องล่าง: คิวอาร์เอสคอมเพล็กซ์

สาขาบันเดิลสองสาขาเรียวลงเป็นเพอร์คินจีไฟเบอร์จำนวนมาก ซึ่งกระตุ้นกลุ่มเซลล์กล้ามเนื้อหัวใจให้หดตัวเป็นกลุ่ม ๆ
การกระจายกิจกรรมไฟฟ้าทั่วกล้ามเนื้อหัวใจห้องล่างทำให้เกิดกลุ่มคลื่น QRS (QRS complex) บนอีซีจี
ดีโพลาไรเซชันและอีเคจี > รีโพลาไรเซชันของหัวใจห้องล่าง

เหตุการณ์สุดท้ายในวัฏจักร คือ รีโพลาไรเซชันของหัวใจห้องล่าง โดยเป็นการฟื้นคืนสู่สภาวะพัก ในอีซีจี รีโพลาไรเซชันรวมถึงคลื่น J (J-wave) ช่วง ST (ST-segment) คลื่น T (T-wave) และคลื่น U (U-wave)
หลักการเกิดอีซีจี เส้นสีแดงแสดงคลื่นดีโพลาไรเซชัน
กลุ่มคลื่น ECG: P=คลื่น P, PR=ระยะ PR, QRS=กลุ่มคลื่น QRS, QT=ระยะ QT, ST=ช่วง ST, T=คลื่น T
วัดจอมมณี (จังหวัดหนองคาย)

| วัดจอมมณี |
| --- | --- |


ที่ตั้ง: ตำบลมีชัย อำเภอเมืองหนองคาย จังหวัดหนองคาย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจอมมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมีชัย อำเภอเมืองหนองคาย จังหวัดหนองคาย
ข้อมูลจาก หนังสือประวัติวัดทั่วราชอาณาจักร เล่ม 10 ระบุว่า วัดจอมมณีตั้งวัดเมื่อ พ.ศ. 2460 เดิมชื่อ วัดมณีเชษฐาราม สันนิษฐานว่าวัดมณีเชษฐารามนั้นคงร้างมานาน จนต่อมาชาวบ้านได้มาตั้งหมู่บ้านจอมมณี และบูรณะวัดขึ้นจึงให้นามตามชื่อหมู่บ้านว่า "วัดจอมมณี" ได้รับพระราชทานวิสุงคามสีมาเมื่อวันที่ 23 มีนาคม พ.ศ. 2533
ส่วนศิลาจารึกวัดจอมมณี ภาคที่ 1 พ.ศ. 2467 จารึกไว้ว่า "เป็นพระบรมราชโองการของสมเด็จพระบรมบพิตรเป็นเจ้าเหนือหัว (พระเจ้าไชยเชษฐาธิราช) และพระราชมารดา ให้พระยานครและขุนนางผู้ใหญ่สร้างศิลาจารึกหลักนี้ (ลงตำนาน) และช่วยกันทำนุบำรุงศาสนา รวมทั้งกำหนดเขตกัลปนาที่ดิน และอุทิศทาสโอกาสแก่วัด" ข้อความจารึกด้านที่ 1 บรรทัดที่ 1 ระบุ จ.ศ. 917 ซึ่งตรงกับ พ.ศ. 2098 ในสมัยพระเจ้าไชยเชษฐาธิราชปกครองราชอาณาจักรล้านช้าง (พ.ศ. 2093–2115) อย่างไรก็ดียังไม่ชัดเจนว่าวัดจอมมณีจะเป็นวัดมณีเชษฐารามตามที่ปรากฏในจารึก เนื่องจากจารึกอาจถูกเคลื่อนย้ายมาจากที่อื่น
สิ่งสำคัญภายในวัด ได้แก่ จารึกตัวอักษรไทยน้อย 1 หลัก ภาษาไทย ทั้ง 2 ด้าน ซึ่งได้รับการประกาศขึ้นทะเบียนโบราณวัตถุแล้ว ปัจจุบันปักตั้งอยู่ที่แท่นปูนเบื้องหน้าด้านซ้ายของอุโบสถ ภายในกำแพงแก้ว มีการสร้างหลังคาขนาดเล็กคลุมจารึก จารึกทำจากหินทราย ลักษณะเป็นทรงใบเสมา กว้าง 70 เซนติเมตร สูง 110 เซนติเมตร หนา 8 เซนติเมตร
วายเอชบอยส์

นักดนตรี
วายเอชบอยส์ (อังกฤษ: YHBOYS) (จีน: 乐华少年) ย่อจาก เยว่หฺวาบอยส์ (Yuehua Boys) เป็นบอยแบนด์สัญชาติจีนอยู่ภายใต้บริษัทเยว่หฺวาเอนเตอร์เทนเมนต์ (Yuehua Entertainment) เปิดตัวในปี ค.ศ.2017 ประกอบไปด้วยสมาชิกเด็กชายชาวจีนอายุระหว่าง 10-13 ปี ทั้งหมด 7 คนได้แก่ จาง จวิ้นอี, กัว เตี้ยนเจี่ย, จาง หมิงฮ่าว, หลิว กวานอี้, จาง เอินซั่ว, ซุน เจียข่าย และ หลี่ หลินหม่า ที่ล้วนแต่มีความสามารถเกินอายุ ไม่ว่าจะร้อง เต้น แนวคิดของกลุ่มคือการช่วยให้แฟน ๆ มีส่วนร่วมในการเติบโตของสมาชิกตั้งแต่เริ่มเดบิวท์ในขณะที่สมาชิกทำงานทั้งในด้านการร้องเพลงและการแสดง
สมาชิก

จาง จวิ้นอี  (จีน: 张俊一), เกิด  (2004-07-13) 13 กรกฎาคม ค.ศ. 2004 (20 ปี) มาจาก เมืองหนานชาง, มณฑลเจียงซี, สาธารณรัฐประชาชนจีน, หัวหน้าวง, สีประจำตัว สีฟ้า
กัว เตี้ยนเจี่ย (จีน: 郭殿甲), เกิด  (2004-08-09) 9 สิงหาคม ค.ศ. 2004 (20 ปี) มาจาก เมืองหานตาน, มณฑลเหอเป่ย์, สาธารณรัฐประชาชนจีน, นักเต้นนำ, สีประจำตัว สีน้ำเงิน
จาง หมิงฮ่าว (จีน: 张铭浩), เกิด  (2004-11-06) 6 พฤศจิกายน ค.ศ. 2004 (19 ปี) มาจาก เมืองฮาร์บิน, มณฑลเฮย์หลงเจียง, สาธารณรัฐประชาชนจีน, นักร้องนำ, สีประจำตัว สีชมพู
หลิว กวานอี้ (จีน: 刘冠毅), เกิด  (2005-03-09) 9 มีนาคม ค.ศ. 2005 (19 ปี) มาจาก สาธารณรัฐจีน, นักร้องนำ, สีประจำตัว สีส้ม
จาง เอินซั่ว (จีน: 张恩硕), เกิด  (2006-01-15) 15 มกราคม ค.ศ. 2006 (18 ปี) มาจาก เมืองหานตาน, มณฑลเหอเป่ย์, สาธารณรัฐประชาชนจีน, นักเต้นนำ, สีประจำตัว สีม่วง
ซุน เจียข่าย (จีน: 孙嘉锴), เกิด  (2007-01-19) 19 มกราคม ค.ศ. 2007 (17 ปี) มาจาก เมืองเปาโถว, เขตปกครองตนเองมองโกเลียใน, สาธารณรัฐประชาชนจีน, เซ็นเตอร์, สีประจำตัว สีเขียว
หลี่ หลินหม่า (จีน: 李林孖), เกิด  (2007-07-05) 5 กรกฎาคม ค.ศ. 2007 (17 ปี) มาจาก เมืองฉือเจียจวง, มณฑลเหอเป่ย์, สาธารณรัฐประชาชนจีน, นักเต้นนำ, สีประจำตัว สีเหลือง
มิวสิกวีดีโอ

| ปี | เพลง | สมาชิก | หมายเหตุ |
| --- | --- | --- | --- |
| 2017 | 流星雨 (Meteor Shower) | ทุกคน | โคฟเวอร์ |
| 2017 | 前方的世界 (The World Ahead) | ทุกคน (ยกเว้นเตี้ยนเจี่ย และ เอินซั่ว) |  |
| 2017 | 梦想加油 (Dream Fighting) | ทุกคน (ยกเว้นเตี้ยนเจี่ย) |  |
| 2017 | 阳光小鬼头 (Sunshine Boys) | ทุกคน |  |
| 2017 | A-OK | ทุกคน | ใช้โปรโมตภาพยนตร์เรื่อง ทรานส์ฟอร์เมอร์ส 5 : อัศวินรุ่นสุดท้าย ในประเทศจีน |
| 2017 | 魔FUN乐园 (Magical FUN Land) | ทุกคน |  |
| 2017 | 国家 (Country) | ทุกคน | โคฟเวอร์ |
| 2017 | 梦想i.o.i (I Can Do It) | ทุกคน | เวอร์ชันเต้น |